Raphael Warnock
Raphael Gamaliel Warnock (født 23. juli 1969) er en amerikansk pastor og politiker, som har været senator for delstaten Georgia siden januar 2021.

Warnock har været pastor i Ebenezer Baptist Church i Atlanta siden 2005. Det var i denne kirke som Martin Luther King var pastor mellem 1960-68.

Baggrund 
Warnock blev født i Savannah, som den elvte ud af tolv børn. Begge hans forældre var pastorer i pinsekirken.

Warnock har en mastergrad i guddommelighed og filosofi, samt en Ph.d. i filosofi fra Union Theological Seminary.

Politiske karriere

Aktivisme 
Før at Warnock blev involveret som politisk kandidat, var han som pastor aktiv i politisk aktivisme.

I marts 2014 ledte han en protest for at få Georgias politikere til at støtte Obamacare, og blev arresteret den dag. Han har også været involveret i at hjælpe især afroamerikanere med at blive registreret til at kunne stemme.

2020 valg til senatet 
Georgia skulle igennem et specialvalg, i det at den tidligere senator Johnny Isakson i december 2019 havde trådt tilbage for at gå på pension. Georgias republikanske guvernør Brian Kemp valgte Kelly Loeffler som erstatning. I januar 2020 annonceret Warnock at han ville være kandidat til specialvalget.

Den 3. november 2020 blev den første runde afholdt, hvor at alle kandidater fra alle partier deltog. Her fik Warnock flest stemmer med 32,9% af stemmerne, men langt fra nok til at vinde uden nødvendigheden for anden runde. Loeffler kom på andenpladsen med 25,9% af stemmerne, og gik videre til den anden runde imod Warnock.

Den anden runde blev afholdt den 5. januar 2021. Her vandt Warnock en tæt sejr over Loeffler, da han fik 51% af stemmerne til hendes 49%.

Hermed blev Warnock den første afroamerikanske senator valgt i Georgias historie.

2022 valg til senatet 
Warnock skal allerede til genvalg i 2022, da det var der at Isaksons oprindeligt skulle på genvalg. Warnock har allerede annonceret at han vil genvælges.

Kilder

Eksterne henvisninger 

 Raphael Warnock - Official Website 
 Raphael Warnock - Senate Website
 Reverend Raphael Warnock på Twitter
 Senator Reverend Raphael Warnock på Twitter

Personer fra Georgia
Politikere fra USA
Medlemmer af Senatet i USA
Medlemmer af USA's kongres for det demokratiske parti